Аԥсны иазку азеиԥш информациа
Аԥсны Аҳәынҭқарра (Аԥсны) – ихьыҧшыму, идемократиатәу, изинтәу ҳәынҭқарроуп, ҭоурыхла ишьқәгылеит ажәлар аҽҳәаақәҵаразы ирымоу азин инақәыршәаны.
Аофициалтә хьӡы:
Аԥсны Аҳәынҭқарра
Аҳҭнықалақь:
Аҟәа
Административтә-ҵакырадгьылтә еихшара:
Аԥсны аҵакырадгьыл 7 административтә раионк рыла еихшоуп: Гагратәи, Гәдоуҭатәи, Аҟәатәи, Гәылрыԥшьтәи, Очамчыратәи, Ҭҟәарчалтәи, Галтәи.
Аҳәынҭқарратә бызшәа:
Аԥсны ҳәынҭқарратә бызшәас иҟоуп аҧсуа бызшәа, аурыс бызшәа аҧсшәа инаваргыланы амилаҭқәа реилибакаара бызшәас иҟоуп.
Адинхаҵара:
Аԥсуаа реиҳараҩӡак ақьырсиан динхаҵара ныҟәыргоит, иҟоуп иара убас амсылманреи акатолицизми ныҟәызгақәо атәылауааи атрадициатә қьабзқәа ирықәныҟәо аҧсуааи.
Аԥара:
Аԥсны ахархәара амоуп аурыс мааҭ (rub).
Иқәынхо атәылауаа рхыҧхьаӡара:
242 826
Аҵакырадгьыл:
Азеиҧш ҵакыра – 8665 км ҧшьыркца ыҟоуп. Мраҭашәарантә мрагылараӡа – 170 км, аладантә аҩада – 65 км. Зынӡа аҳәаақәа роура - 600 км инарзынаҧшуа инаӡоит, урҭ рҟнытә 390 км – адгьыл аҟны, 210 км – амшын аҟны.
Иҳаракӡоу ашьха:
Домбаи Ульген(4049м)
Аҳәаақәа:
Аҧсны аҵакырадгьыл ҳәаақәас иамоуп: ҩадантә – Кавказтәи Ашьхеибаркыра хада, ладантә – Амшын Еиқәа, мраҭашәарантә аӡиас Ҧсоу ала Урыстәылатәи Афедерациа иадуп, мрагыларантә – аӡиас Егры ала Қырҭтәыла иадуп.